## МОДЕЛ УГОВОРА

## Партија 1 – хидраулична преса

Закључен у Врњачкој Бањи, дана 2023. године, између:

* 1. Општинске управе општине Врњачка Бања, ул.Крушевачка 17, 36210 Врњачка Бања, ПИБ 100917981, матични број 07175981, коју заступа Славиша Пауновић, Начелник Општинске управе, број рачуна: 840-75640-91 код Управе за трезор Краљево, Филијала Врњачка Бања (у даљем тексту: Наручилац) и

2. (Назив понуђача)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Адреса понуђача)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Лице овлашћено за потписивање уговора) (у даљем тексту: Добављач)

Опционо (понуђачи из групе привредних субјеката или подизвођачи/други субјекти чији се капацитети користе):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(У случају подношења понуде групе привредних субјеката, односно понуде са учешћем подизвођача/других субјеката чији се капацитети користе, на горњим цртама морају бити наведени остали понуђачи из групе привредних субјеката, односно сви подизвођачи/други субјекти чији се капацитети користе.

Понуђачи из групе привредних субјеката одговарају неограничено солидарно према Наручиоцу .

Члан 1.

Уговорне стране констатују:

* Уговорне стране констатују: - да је Наручилац на основу члана 52., члана 88. и члана 93. Закона о јавним набавкама („Службени гласник РС“ бр. 91/19 – у даљем тексту: Закон), спровео отворени поступак јавне набавке за набавку добара – опреме за реализацију Пројекта „ Иновативна мера: Обука-Пракса-Посао“ за Партију 1 – хидраулична преса, коју за потребе крајњег корисника прибавља наручилац Општинска управе општине Врњачка Бања.
* да је Добављач за Партију 1 – хидраулична преса доставио понуду доставио понуду бр. \_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_ године и која чини саставни део овог уговора,
* да је Наручилац у складу са чланом 146. став 1. Закона, на основу Понуде Добављача и Одлуке о додели уговора број: \_\_\_\_\_\_\_\_\_\_\_\_\_\_ од\_\_\_\_\_\_\_\_\_\_\_. године, изабрао Добављача за набавку добара за Партију 1 – хидраулична преса, за потребе реализације Пројекта: „ Иновативна мера: Обука-Пракса-Посао“, наручиоца Општинске управе општине Врњачка Бања. по спроведеном поступку јавне набавке бр. 12/2023.

Члан 1.

Предмет уговора

Предмет овог Уговора је набавка Хидраулична преса за пластичну деформацију лимова дебљине до 15мм и квадратних цеви од 40x40мм до 100x100мм, у зависности од алата и дебљине зида цеви (у даљем тексту: опрема) а премa понуди Продаваца, Обрасцу структуре цена и Техничкој спецификацији из Конкурсне документације, који чине саставни део Уговора.

Члан 3.

Начин плаћања

Наручилац ће уговорену цену опреме платити Продавцу након извршене испоруке, у року од 45 дана од дана пријема исправне фактуре, у складу са Законом о роковима измирења новчаних обавеза у комерцијалним трансакцијама, а на основу достављеног Записника о примопредаји уговорене опреме.

Записник o примопредаји и отпремница представљају основ за испостављање фактуре.

Продавац је у обавези да фактуру региструје преко одговарајуће веб апликације која је саставни део система електронских фактура у складу са Законом о електронском фактурисању (Службени гласник РС број 44/2021 и 129/2021), као и Правилником о начину и поступку регистровања за приступ систему електронских фактура, начину приступања и коришћења система електронских фактура и начину коришћења података који су доступни у систему електронских фактура (Службени Гласник РС број 69/2021, 132/2021 и 46/2022)

Члан 4.

Начин, рок и место испоруке

Испорука опреме извршиће се на основу писаног захтева Наручиоца , у року од \_\_\_\_\_\_\_\_\_\_ дана од дана достављања писаног захтева за испоруку (рок не може бити дужи од 30 дана од дана пријема писаног захтева Наручиоца).

Наручилац ће писани захтев за испоруку опреме упутити најкасније у року од 7 ( седам) дана од дана закључења Уговора.

Предметнo добрo Добављач ће доставити Наручиоцу на адресу крајњег Корисника која се наводи у захтеву наручиоца. О извршеној испоруци биће сачињен Записник о примопредаји, који ће потписати представници обе уговорне стране и крајњи корисник.

Овлашћени представници Добављача и Наручиоца ће приликом преузимања предметног добра извршити квалитативни пријем на лицу места, сачинити и потписати записник о примопредаји.

За материјалне недостатке предмета набавке и исправно функционисање истог у току гарантног периода, Наручиоцу одговара Добављач.

Уколико добрo испуњава све захтеве из техничке спецификације, али су уочени недостаци или оштећења на њeму, иста ће се записнички констатовати и чиниће део записника о примопредаји. Добављач је обавезан да све евидентиране недостатке отклони, у року од 7 дана.

Члан 5.

Гарантни период

Гарантни период за опрему износи \_\_\_\_\_\_\_\_\_\_\_\_\_ месеца и почиње да тече од дана потписаног Записника о примопредаји машина (рок не може бити краћи од 12 месеци).

Члан 6.

Скривене мане

У случају да се након испоруке, утврди недостатак у функционисању испоручене опреме, односно скривене мане, Наручилац сачињава Рекламациони записник, у коме се наводе недостаци и одступања од Техничке спецификације, који доставља Добављачу без одлагања.

Продавац је обавезан да у року који не може бити дужи од 7 (седам ) дана од дана пријема Рекламационог записника изврши своје обавезе по примљеним рекламацијама.

Члан 7.

Прекорачења рока приликом испоруке опреме

Уколико Добављачу уговореном року не испуни уговорну обавезу из члана 4., а под условом да до тога није дошло услед дејства више силе, Наручилац има право да захтева и испуњење уговорне обавезе и уговорну казну.

У случају када Наручилац захтева уговорну казну Добављач је дужан да за сваки дан доцње плати Купцу 0,5% од вредности Уговора без ПДВ. Уговорна казна почиње да се рачуна од првог наредног дана од дана истека уговореног рока за испуњење уговорне обавезе и рачуна се до дана испуњења уговорне обавезе, а најдуже до дана у коме вредност обрачунате уговорне казне достигне 5 % вредности Уговора без ПДВ.

Наручилац задржава право на наплату уговорне казне без упућивања посебног обавештења Добављачу, односно сматра се да је Добављач обавештен да ће се иста наплатити у наведеним случајевима из овог члана Уговора.

Уговорне стране договарају да је Добављач сагласан да наручиоцу умањи фактуру у случају стицања услова за наплату уговорне казне, или да на основу писаног захтева Наручиоца изврши уплату уговорне казне на рачун наручиоца наведен у Уговору, у року од 7 дана од дана пријема писаног захтева.

Члан 8.

Средство обезбеђења за испуњење уговорних обавеза

Добављач је у моменту потписивања овог уговора уредно доставио потписану бланко соло меницу, регистровану код Народне Банке Србије, у корист Наручиоца, са меничним овлашћењем за корисника соли менице у висини од 10% од уговорене вредности набавке без ПДВ-а, са клаузулом „без протеста“и „по виђењу“, на име доброг извршења посла, која ће трајати 10 (десет) дана дуже од истека рока важности уговора.

Добављач истовремено са предајом сопствене бланко потписане и оверене менице са меничним овлашћењем, предаје Наручиоцу и копију картона депонованих потписа као и копију захтева за регистрацију меница овереног од стране пословне банке Понуђача.

Наручилац је овлашћен да безусловно реализују средство финансијског обезбеђења у случају неиспуњења обавеза насталих по овом уговору.

Члан 9.

Средство обезбеђења за отклањање недостатака у гарантном периоду

Добављач се обавезује да у тренутку примопредаје опреме преда наручиоцу бланко сопствену меницу као обезбеђење за отклањање недостатака у гарантном року.

Меница мoра бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за потписивање, а уз исту мора бити достављено, попуњено и оверено менично писмо – овлашћење за корисника бланко менице, са назначеним износом у висини од 5% од укупне вредности уговора без ПДВ-а, са роком важности који мора бити пет дана дужи од истека гарантног рока.

Уз меницу мора бити достављена копија захтева за регистрацију и копија картона депонованих потписа који је издат од стране пословне банке коју понуђач наводи у меничном овлашћењу.

ПРЕЛАЗНЕ И ЗАВРШНЕ ОДРЕДБЕ

Члан 10.

За све што није регулисано овим Уговором примењиваће се одредбе Закона о облигационим односима, као и други важећи прописи који регулишу ову материју.

Члан 11.

Уговорне стране су сагласне да сва спорна питања у вези овог Уговора решавају споразумно, с тим да решавање евентуалних спорова, који не буду решени мирним путем, решаваће надлежни суд према седишту Наручиоца.

Члан 12.

Потраживања из овог уговора не могу се уступати другим правним или физичким лицима,односно не могу на било који начин бити коришћења као средство обезбеђења према трећим лицима.

Члан 13.

Овај уговор ступа на снагу даном потписивања обе уговорне стране а закључује се на одређено време, до испуњења уговорених обавеза.

Свака уговорна страна може једнострано раскинути уговор у случају када друга страна не испуњава или неблаговремено испуњава своје уговорне обавезе.

О својој намери да раскине уговор, уговорна страна је дужна писменим путем обавестити другу страну, а уговор ће се сматрати раскинутим у року од 15 дана од дана пријема писменог обавештења.

Члан 14.

Овај уговор је сачињен у 4 (четири) истоветна примерака од којих свака страна задржава по 2 (два) примерка.